als_Latn dik_Latn ron_Latn
Pas premierës së suksesshmë, shfaqja “Trojanet” më regji dhe adaptim të Elmaze Nurës vjen sonte më 11 Mars, në orën 20:00, si reprizë e parë në Teatrin Kombëtar të Kosovës.
Në këtë shfaqje luajnë një kastë e shkëlqyeshme aktorësh. Igballe Qena, vjen në rolin e Hekubës, personazhit femer më tragjik të të gjitha kohërave. Mentor Zymberaj mishëron rolin e Menelaut, i cili nuk kurseu asgjë që të risjellë në vend nderin e tij. Aurita Agushi në rolin e Andromakës, sjell sinonimin e gruas besnike ndaj burrit. Albulena Kryeziu, portretizon Kasandrën dhe Helenën, dy personazhe të cilat qëndrojnë në kontrapunkte me njëra tjetrën. E para si shtyllë e hakmarrjes kundër shkatërrimit të Trojës dhe e dyta si shkak i shkatërrimit të Trojës. Fisnik Sykaj është në rolin ushtarakut, ndërsa fëmija Glauk Haxhiaj ne rolin e Astianaksit, shpresës së fundit për rimëkëmbjen e Trojës.
Shfaqja “Trojanet” është realizuar nga Institutit Hulumtues i Teatrit –ITI, Qendra në Kosovë, dhe Shtepia Filmike Teatrore AKT, më mbështetjen e Teatrit Kombëtar të Kosovës dhe kompanisë telefonike Vala.
als_Latn als_Latn als_Latn